Leubringen
Löibringe (hochdütsch Leubringen, amtlech französisch Evilard, frankprovenzalisch [nɛvˈlaː/nevˈlaː/nejvˈlaː], franc-comtois [nejvˈleː/nevˈlɛː]) isch e Ywonergmeind im Verwautigschreis Bieu im Kanton Bärn, Schwyz.

Der Ortsteu Magglinge (uf hochdütsch Magglingen u uf französisch Macolin) kennt me wäge der Sporthochschueu.

Geografi 
Löibringe ligt am Jurasüdhang oberhaub vo Bieu. Zue dr Gmeind ghöört o no dr Ortsteu Magglinge (dt. Magglingen, frz. Macolin). D Gmeindsflächi bsteit us 29,9 % langwirtschaftlecher Flächi, 40,4 % Waud, 28,8 % Sidligsflächi u 0,8 % süschtigi Flächi. D Nachburgmeinde si Bieu, Orvin, Lamboing u Twann-Tüscherz.

Gschicht 
Löibringe isch zum erschte Mou im Johr 1300 aus Lomeringen gnennt worde, was zum hüttige dütsche Name Leubringen gfüert het.

D Mönsche dört

Ywohner 
Quäuue: Bundesamt für Statistik 2005

2010 si 10,7 % vo de Ywohner Usländer gsi.

Sproch u Dialäkt 
Bir Vouchszeuuig 2000 hei vo de 2376 Ywoner 60 % Dütsch aus Houptsproch aagää, 34,1 % Französisch u 1,5 % Italiänisch.

Dr Ortsteu Magglinge isch traditionell dütschsprochig, Löibringe zwöisprochig. Dr alt frankoprovenzalisch Patois vo Evilard isch wohrschynlech ir eerschte Heufti vom 20. Johrhundert uusgstorbe.

Religion 
54,7 % vo de Ywoner si evangelisch-reformiert, 22,4 % si römisch-katholisch (Stang 2000).

Politik 
Bi de Nationaurootswahle 2011 het s das Ergebnis gää: BDP 11,9 %, CVP 2,7 %, EVP 1,8 %, FDP 16,8 %. GLP 7,0 %, GP 11,3 %, SP 21,6 %, SVP 18,7 %, Suschtigi 8,2 %.

Gmeindspresidänt vo Löibringe isch dr Daniel Nussbaumer (Stang 2013).

Sport 
Im Ortsteu Magglinge het s Bundesamt für Sport si Houptsitz, u ou di Eidgnössisch Hochschueu für Sport isch dört. Drum isch «Magglinge» ou es Sinonym für Spitzesport.

Wirtschaft 
D Arbetslosigkeit isch im Johr 2011 bi 1,7 % gläge.

Weblink 

 www.leubringen.ch

Fuessnote 

Ort (Kanton Bärn)